الانسان بيتطور، أكيد بيتطور، نظرية التطور بتقول كده، العلماء بيقولوا كده، يمكن داروين قال في نظرية التطور اللي الناس فهمنه ان اصله كان قرد، لكن دي مش حقيقة نظرية التطور بس ناس معترضة على النظرية دي، بس الحفريات أكدت انه اتطور، شكله اتغير مع متطلبات واحتياجات العصور اللي عاش فيها، انسان العصر الحجري مثلا كانت ايديه اكبر من دماغي، كان يعفق الشومة من دول، ويخبط بيها اكبر حيوان علشان ياكله، لو ايديه كانت قد ايدينا كان خلص من زمان، ومكنش بقى فيه احنا، انسان العصور الوسطى كان فخم كده وصحة وعريض المنكبين، علشان يعرف يعيش ويتعايش مع كمية الامراض الموجودة في عصره، وكمان يعرف يحارب، الواحد فيهم يا اخي كان بينزل يروح الشغل يحارب ويرجع البيت اخر النهار، وهكذا لحد ما وصل في العصر اللي احنا عايشين فيه ده لشكلنا المضعضع المقروض، الكلبوظ ، الممقوت. .